**ΑΠΑΡΕΜΦΑΤΟ**

* Το απαρέμφατο είναι **άκλιτος τύπος του ρήματος** (δηλαδή δεν κλίνεται) που,

**όταν συνοδεύεται από άρθρο, ισοδυναμεί με αφηρημένο ουσιαστικό**.

* Έχει **διάθεση, φωνή, χρόνους αλλά δεν έχει πτώσεις ούτε αριθμό**.
* Ονομάζεται έτσι γιατί **δεν φανερώνει (ἀ στερητικό + παρεμφαίνω)**

**συγκεκριμένο πρόσωπο και αριθμό, γιατί δεν έχει καταλήξεις.**

**ΚΑΤΑΛΗΞΕΙΣ ΑΠΑΡΕΜΦΑΤΟΥ**

|  |  |  |  |  |
| --- | --- | --- | --- | --- |
|  | **ΕΝΕΣΤΩΤΑΣ** | **ΜΕΛΛΟΝΤΑΣ** | **ΑΟΡΙΣΤΟΣ** | **ΠΑΡΑΚΕΙΜΕΝΟΣ** |
| Φωνηεντόληκτα |  **-ειν****τοξεύειν** |  **-σειν****τοξεύσειν** |  **-σαι****τοξεῦσαι** |  **-κέναι****τετοξευκέναι** |
| *Ουρανικόληκτα* |  **-ειν****πράττειν** |  **-ξειν** **πράξειν** |  **-ξαι****πρᾶξαι** |  **-χέναι****πεπραχέναι** |
| *Χειλικόληκτα* |  **-ειν****γράφειν** |  **-ψειν****γράψειν** |  **-ψαι****γράψαι** |  **-φέναι****γεγραφέναι** |
| *Οδοντικόληκτα* |  **-ειν****πείθειν** |  **-σειν****πείσειν** |  **-σαι****πεῖσαι** |  **-κέναι****πεπεικέναι** |

**ΕΙΔΗ**

* **Έναρθρο** (με άρθρο)

**π.χ. τό λακωνίζειν**

* **Άναρθρο** (χωρίς άρθρο)

**π.χ. φιλοσοφεῖν**

* **Τελικό απαρέμφατο**

**π.χ.** Μένων ἐβούλετο **πλουτεῖν =** Ο Μένων ήθελε **να έχει** πλούτο

* **Ειδικό απαρέμφατο**

**π.χ.** Πάντας ὑμᾶς οἴομαι **γιγνώσκειν =** Όλοι εσείς νομίζω **ότι γνωρίζετε**

**ΧΡΗΣΗ**

* **Έναρθρο** ( με άρθρο ) χρησιμοποιείται ως ουσιαστικό και ως ρήμα **π.χ. τό λακωνίζειν**
* ως **ρήμα συντάσσεται, δηλαδή παίρνει το ίδιο υποκείμενο, αντικείμενο κτλ..**
* ως **ουσιαστικό:**
* **υποκείμενο**

**Τὸ λακωνίζειν** ἐστὶ φιλοσοφεῖν =

**Το να μιμείται** κανείς τους Λάκωνες είναι φιλοσοφία

ή **ο λακωνισμός** είναι φιλοσοφία)

* **αντικείμενο**

Ἤρξαντο **τοῦ διαβαίνειν =** άρχισαν **να διαβαίνουν ή** άρχισαν **τη διάβαση**

* **προσδιορισμός του κατά τι ή της αναφοράς**

**τὸ** δὲ βίᾳ πολιτῶν **δρᾶν** ἔφυν ἀμήχανος =

δεν είμαι φτιαγμένος **να πράττω αντίθετα** προς τη βούληση των πολιτών

* **γενική υποκειμενική**

Γίγνεται ἀμήχανος τοῦ κακῶς **φρονεῖν** = Γίνεται **αφορμή της κακής σκέψης**

* **γενική αντικειμενική**

Ἐπιθυμία **τοῦ πιεῖν** = Επιθυμία **του ποτού**)

* **γενική διαιρετική**

Οὐδέν οὔτε ἀναιδείας, οὔτε **τοῦ ψεύδεσθαι** παραλείψει =

Τίποτα δε θα παραλείψει ούτε από την αναίδεια ούτε **από το ψεύδος**.

* **γενική της αιτίας**

Τοὺς καρπούς, οἵ **τοῦ** μὴ θηριωδῶς **ζῆν** ἡμᾶς αἴτιοι γεγόνασι =

Τους καρπούς της γης, οι οποίοι είναι οι αίτιοι **για να μη ζούμε** όπως τα θηρία

* **γενικής της αξίας**

Ἄξιος αὐτοῖς ἐδόκεις εἶναι **τοῦ** ταῦτα **ἀκούειν** =

Φαινόσουν σ’ αυτούς ότι είσαι άξιος **να ακούς** τέτοια πράγματα

* **του σκοπού σε πτώση γενική**

Μίνως τὸ ληστρικὸν καθῄρει ἐκ τῆς θαλάσσης **τοῦ** τὰς προσόδους **ἱέναι** αὐτῷ =

Ο Μίνωας εξολόθρευσε τους ληστές από τη θάλασσα, **για να έρχονται** τα κέρδη σ’αυτόν

* **προσδιορισμός του αποτελέσματος σε πτώση γενική**

Ὡς δὲ προσῆγεν αὐτὸν ὁ χρόνος **τοῦ** πρόσηβον **γενέσθαι** =

Όταν ο χρόνος τον έφερνε, ώστε να πλησιάζει προς την εφηβική ηλικία

* **β’ όρος της σύγκρισης**

Νέοις τὸ σιγᾶν κρεῖττόν ἐστι **τοῦ λαλεῖν =** Στους νέους είναι προτιμότερο να σιωπούν παρά **να μιλούν**

* **δοτική αντικειμενική**

Τοῦτο ὅμοιόν ἐστι **τῷ ὀνειδίζειν =** Αυτό είναι όμοιο **με τον ονειδισμό**

* **επεξήγηση**

Ἀλλ’ ἐν αὐτῷ, τῷ **τὴν** εἰρήνην **ποιήσασθαι**, πόσον ἐξηπάτησθε; =

Αλλά σ’ αυτό, δηλαδή **στο να κάνετε** την ειρήνη, πόσο έχετε εξαπατηθεί;

* **εμπρόθετος προσδιορισμός**

Ἀντὶ **τοῦ** πόλις **εἶναι** φρούριον κατέστη = Αντί να είναι πόλη έγινε φρούριο.

**Μεταφράζεται**:

**α) με το να + υποτακτική**

**π.χ. Τὸ λακωνίζειν** ἐστὶ φιλοσοφεῖν. **Το να μιμείται** κανείς τους Λάκωνες είναι φιλοσοφία

**β) με το ότι + οριστική**

**π.χ.** Μένων ἠγάλλετο **τῷ** φίλους **διαγελᾶν =** O Mένων διασκέδαζε **με το να περιγελά** φίλους

**γ) με το αντίστοιχό του ουσιαστικό, π.χ.** **Τὸ λακωνίζειν** ἐστὶ φιλοσοφεῖν. **Ο λακωνισμός** είναι φιλοσοφία

Δέχεται άρνηση **μή**.

* **Άναρθρο** ( χωρίς άρθρο ) **π.χ. φιλοσοφεῖν**

χρησιμοποιείται και ως ουσιαστικό και ως ρήμα

**ΔΗΛΑΔΗ:**

* ως **ρήμα συντάσσεται,** δηλαδή **παίρνει το ίδιο υποκείμενο, αντικείμενο κτλ..**
* ως **ουσιαστικό:**
* **υποκείμενο των απρόσωπων ρημάτων και εκφράσεων**

Χρὴ τοῦ βάρους **μεταδιδόναι** τοῖς φίλοις = Πρέπει να μεταδίδουμε στους φίλους μέρος από το βάρος.

* **Αντικείμενο**

Βούλομαι ἐπισκέψασθαι κοινῇ μετὰ σοῦ = Θέλω να εξετάσω από κοινού μαζί σου.

* **Κατηγορούμενο**

Τὸ κακῶς ποιεῖν ἐστιν **ἀδικεῖν** = Η κακοποίηση είναι **αδικία**.

* **Επεξήγηση**

Εἷς οἰωνὸς ἄριστος, **ἀμύνεσθαι** περὶ πάτρης =

Μία μαντεία είναι η άριστη, **το να μάχεται**, δηλαδή κανείς για την πατρίδα του

* **προσδιορισμός του κατά τι ή της αναφοράς**

Δημοσθένης ἦν **δεινότατος λέγειν** = Ο Δημοσθένης ήταν **ικανότατος στο να λέγει**

* **του σκοπού ή του αποτελέσματος**

Λακεδαιμόνιοι **ἔδοσαν** Αἰγηνήταις Θυρέαν **οἰκεῖν** =

Οι Λακεδαιμόνιοι **έδωσαν** στους Αιγηνήτες τη Θυρέα **για να κατοικούν**

* **απόλυτα**

Ἑκὼν **εἶναι** οὐδὲν ψεύσομαι = **Όσο εξαρτάται** από τη θέλησή μου σε τίποτε δε θα πω ψέματα

* **αντί προστακτικής**

Ὦ ξεῖν’, **ἀγγέλλειν** Λακεδαιμονίοις = Ξένε, **ανάγγελλε** στους Λακαιδεμόνιους

* **στις αναφωνήσεις**

Ἐμὲ τάδε **παθεῖν**; Φεῦ! = Εγώ **να τα πάθω** αυτά; Αλίμονο!

* **Τελικό απαρέμφατο:** ισοδυναμεί με **πρόταση επιθυμίας**,

μεταφράζεταιμε το **να** και δέχεται άρνηση **μη.**

**π.χ.** Συμβουλεύω ὑμῖν μὴ **παραδιδόναι** τὰ ὅπλα. =

Σας συμβουλεύω **να μην παραδίνετε** τα όπλα.

**Χρησιμοποιείται ως:**

* **υποκείμενο** σε **απρόσωπα ρήματα** και **εκφράσεις**

**Ἔστιν**, ὦ βουλή, **σῶσαί** με δικαίως = **Είναι δυνατό**, βουλευτές, **να με σώσετε δίκαια**

* **αντικείμενο**

Οὐκ **ἤθελε παραλαβεῖν** τοὺς θεράποντας = **Δεν ήθελε να παραλάβει** τους υπηρέτες

* **Ειδικό απαρέμφατο:** ισοδυναμεί **με ειδική πρόταση**,

μεταφράζεται με το **ότι** και δέχεται άρνηση **οὐ**

**π.χ.** Οἱ πρέσβεις **ἥγγειλαν** βασιλέα ἀργύριον οὐ παρέξεσθαι. =

Οι πρέσβεις ανάγγειλαν **ότι** ο βασιλιάς **δεν θα δώσει** χρήματα

**Χρησιμοποιείται ως:**

* **υποκείμενο στα απρόσωπα ρήματα**

**π.χ. Ὁμολογεῖται** τὴν πόλιν ἀρχαιοτάτην εἶναι =

**Ομολογείται ότι** η πόλη είναι αρχαιότατη

* **αντικείμενο**

**π.χ. Λέγουσί** τινες Θεμιστοκλέα φαρμάκῳ **ἀποθανεῖν** =

**Λένε** μερικοί **ότι** ο Θεμιστοκλής **πέθανε** με δηλητήριο

|  |  |
| --- | --- |
| **Ειδικό απαρέμφατο** | **Τελικό απαρέμφατο** |
| Μεταφράζεται με τις λέξεις**«ότι», «πως»** | Μεταφράζεται με τη λέξη **«να»** |
| Εξαρτάται από ρήματα που σημαίνουν«γνωρίζω», «λέω», «νομίζω»,«αντιλαμβάνομαι» κ.α. | Εξαρτάται από ρήματα που σημαίνουν«θέλω», «μπορώ», «προτρέπω»,«απαγορεύω» κ.α. |
| Δέχεται άρνηση ***οὐ*** | Δέχεται άρνηση ***μή*** |
| *π.χ. Λέγουσι με σοφόν* ***εἶναι****.* *Λένε* ***ότι είμαι*** *σοφός.* | *π.χ. Βούλομαι ταῦτα* ***πρᾶξαι****.* *Θέλω* ***να πράξω*** *αυτά.* |

**ΤΟ ΥΠΟΚΕΙΜΕΝΟ ΤΟΥ ΑΠΑΡΕΜΦΑΤΟΥ:**

Το υποκείμενο του απαρεμφάτου μπορεί να είναι:

* **Το ίδιο με το υποκείμενο του ρήματος από το οποίο εξαρτάται το απαρέμφατο.**

Σε αυτή την περίπτωση έχουμε το φαινόμενο της **ταυτοπροσωπίας**.

**π.χ. Οὗτοι** **ἐθέλουσιν** ὑπὲρ πατρίδος **θνῄσκειν** =

**αυτοί θέλουν** **αυτοί να πεθάνουν**

* **Διαφορετικό από το υποκείμενο του ρήματος από το οποίο εξαρτάται το απαρέμφατο**

**και πάντοτε σε αιτιατική.**

Σε αυτή την περίπτωση έχουμε το φαινόμενο της **ετεροπροσωπίας**.

**π.χ. Οἴομαι** πάντας **ὑμᾶς** **γιγνώσκειν** τὰ ῥηθέντα =

 **εγώ νομίζω** **ότι εσείς γνωρίζετε** αυτά που λέγονται